# Taushetserklæring for tredjeparter/konsulenter

Jeg er kjent med at jeg i forbindelse med oppdrag for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (virksomhet/oppdragsgiver) er omfattet av taushetsplikten i forvaltningsloven § 13. Jeg forplikter meg med dette til å beskytte sensitive opplysninger som jeg får tilgang til gjennom mitt oppdrag, og vil ikke dele disse videre med utenforstående.

Sensitiv informasjon jeg blir kjent med gjennom mitt oppdrag kan kun videreformidles der det er tjenstlig behov for dette, og da kun når mottager er autorisert for denne informasjonen.

Jeg er innforstått med at taushetsplikten gjelder også etter at jeg har avsluttet mitt oppdrag/arbeidsforhold.

Jeg er kjent med at jeg ved å handle i strid med dette løftet kan pådra meg straffeansvar etter straffelovens § 121 om taushetsplikt, som lyder som følger:

**§ 121.** Den som forsettlig eller grovt uaktsomt krenker taushetsplikt som i henhold til lovbestemmelse eller gyldig instruks følger av hans tjeneste eller arbeid for statlig eller kommunalt organ, straffes med bøter eller med fengsel inntil 6 måneder. Begår han taushetsbrudd i den hensikt å tilvende seg eller andre en uberettiget vinning eller utnytter han i slik hensikt på annen måte opplysninger som er belagt med taushetsplikt, kan fengsel inntil 3 år anvendes. Det samme gjelder når det foreligger andre særdeles skjerpende omstendigheter.

Denne bestemmelse rammer også taushetsbrudd m.m. etter at vedkommende har avsluttet tjenesten eller arbeidet.

For informasjon gradert etter sikkerhetsloven gjelder i tillegg følgende:

**§ 5-4.*Tilgang til og taushetsplikt med hensyn til sikkerhetsgradert informasjon***

Sikkerhetsgradert informasjon skal bare overlates til personer som har tjenstlig behov og er autorisert for tilgang til slik informasjon.

Alle som får tilgang til sikkerhetsgradert informasjon som ledd i arbeidet eller tjenesten for en virksomhet som omfattes av loven, har taushetsplikt om innholdet. Taushetsplikten gjelder også etter at arbeidet eller tjenesten er avsluttet.

***§ 11-4.Straff***

Den som forsettlig eller grovt uaktsomt bryter taushetsplikt etter [§ 5-4](https://lovdata.no/pro/%22%20%5Cl%20%22reference/lov/2018-06-01-24/%C2%A75-4) andre ledd eller [§ 6-6](https://lovdata.no/pro/%22%20%5Cl%20%22reference/lov/2018-06-01-24/%C2%A76-6) femte ledd, straffes med bot eller fengsel inntil 1 år eller begge deler, hvis ikke forholdet går inn under en strengere straffebestemmelse.

\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dato Navn (blokkbokstaver) Signatur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personnummer Firma

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Navn leder (blokkbokstaver) Signatur leder